Аԥсны ауааԥсыра акоронавирустә инфекциа рацәыхьчаразы Акоординациатә штаб аӡбра аднакылеит аԥкратә уснагӡатәқәа жәабран 15 рҟынӡа рыҿҳәара инахазарц, ашколқәеи ахәыҷбаҳчақәеи русурақәагьы абрахь иналаҵаны.
"Ҳара ҽнак бжьамыжькәа, аԥсрақәа рахь аныҟәара ҳаҿуп, ҳаанымкылаӡеит. Аԥкрақәа рынагӡара аус ишахәҭоу амҩа иаҳзықәымҵаӡеит, уи ауп иԥсыз зырацәахазгьы. Аханатә акарантин аӡбахә ҳаналацәажәоз зегьы рышәқәа ркын, ауаагьы иаҳа ҭакԥхықәрала иазнеит. Амилициа амҩадуқәа ирнын ргәырҽанырҵон ауааԥсыра. Уажәы ахәыҷқәа аҩныҟа иауҳашьҭит, аха адуцәа анеиааира ҳаҟәымҵит. Ачымазара иаҳа-иаҳа аҽарцәгьеит, ауаа зегьы акарантин аҿы иаҳмартәар, аҭагылазаашьа еиҳагьы еицәахоит. Зыӡбахә ҳәоу ахыԥхьаӡара аиҳа акырӡа ирацәахеит ичмазаҩны иҟоу. Ҳара адепутатцәа ҳҟынтә ичмазаҩхазгьы рацәахеит, аизара ҳзымҩаԥгар ҳалацәажәоит аҭагылазаашьа, уа ишьҭыххоит ашколхәыҷқәа рызҵаарагьы", - еиҭеиҳәеит Чамагәуа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Иара убас шәаԥхьар ҟалоит:
- Аԥсны аоперштаб абжьгара ҟанаҵеит ауснагӡатә цҵақәа мҩаԥгазарц COVID-19 аҿагыларазы
-
Аԥсны ашколқәеи ахәыҷбаҳчақәеи русура еиҭа иаанкылоуп жәабран 15-нӡа